العشر الاوائل حين هل احب الله خيرا للانام السلام عليكم ورحمة الله وبركاته. الحمد لله وكفى. وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله. اللهم صل على عبدك نبيك محمد صلى الله عليه وسلم. في الاولين والاخرين وفي كل
لوقت وحين الله اكبر الله اكبر الله اكبر. لا اله الا الله. الله اكبر. الله اكبر ولله الحمد. اخواني واحبابي في الله قلوب من نور واحنا في رحلة تحصيل النور من خلال اية المشكاة. ومن خلال تفسير وفهم اية المشكاة. آآ هنبدأ النهاردة بقى يا جماعة ان شاء الله بازن الله نتكلم عن
الروشتة العملية. الست مرات اللي فاتت اتكلمنا عن المصباح المبهر. اتكلمنا عن المصباح المذهل. تعالوا يا جماعة نتكلم بقى عن الروشتة العملية اللي من اول اية خمسة وتلاتين الله نور السماوات والارض. لحد اية ستة واربعين لقد انزلنا ايات بينات والله يهدي من يشاء. نتكلم
بقى الايات عرضت ازاي نوصل للنور ده يا رب؟ ازاي نحصل النور ده يا رب؟ وفي قد ايه نحصله يا رب؟ ونعمل ايه عشان نجيبه؟ نعمل ايه عشان المصباح ده؟ واحد
اول حاجة الافتقار الى الله والتوسل والدعاء. ازاي؟ فين الكلام ده؟ ده اول كلمة يا جماعة الله نور السماوات والارض اي ليس هناك مصدر للنور في الوجود الا الله وحده. واخر الاية يهدي الله لنوره من يشاء. ما حدش يقدر
تصلي النور الا بالله. واخر اية في الشوط اية ستة واربعين. لقد انزلنا ايات مبينات. القرآن نور ولكن والله اهدي من يشاء. يعني ممكن يبقى القرآن نور ولكن ربنا لو ما وركيش مش هتشوفي. ايها المعرض عنا
يلي معرض عن الله ان اعراضك منا اوعى تفتكر انك ما بتنزلش تصلي الفجر اوعى تفتكر انك ما بتقوميش الليل ده لان ربنا لسه ما اختاركيش. لما رئيس جمهورية بينزل يا جماعة
دولة آآ بلد هو اللي بيختار الناس اللي يبقوا في استقباله. اوعوا تفتكروا ان ربنا لما بيتنزل في التلت الاخير انت ما بتقومش لانك تعبان. ربنا تبقى في استقباله ربنا ما اختاركيش. ايها المعرض عنا ان اعراضك منا لو اردناك جعلنا
كل ما فيك يردنا لو ربنا ارادك هيخلي كل ذرة فيك مقبلة على الله سبحانه وتعالى ده معناه ايه؟ يعني ان يريدك الله هو ده الطريق. ان انت تتوسل اليه يا رب اقبلني. يا رب اقبلني. يا رب انا ما ليش غيرك. فيريدك فيهديك. عشان كده الاية المهولة
يعني اية من من الدرر وسط ايات القرآن كلها قول الله في اية اربعين في وسط ايات المشكاة ومن لم يجعل الله له نورا فما له من نور. ما فيش مصدر نور غير الله وحده. يبقى اول حاجة الدعاء والتوسل والافتقار الى الله من
اجل ان يرزقنا النور. الطريق التاني المجاهدة مع القرآن. المجاهدة في العلاقة بالقرآن. يوقد من ايه؟ من شجرة المباركة. ما فيش مصدر للايقاب تاني غير القرآن. ما فيش مصدر للانارة تاني غير القرآن. يبقى ديت النقطة التانية يا جماعة. نقطة
المجاهدة مع القرآن. يبقى بعد المجاهدة في الدعاء والمجاهدة في الافتخار والتوسل. المجاهدة في القرآن. ما تقوليش انا مش حاسس بالقرآن. اتعب عشان توصل للاحساس بالقرآن. ربنا بيقول ان في ذلك اي في ذلك القرآن لذكرى لمن كان له قلب. طب اللي ما لوش قلب او القى السمع وهو شهيد
ركز قوي بودانك وعيش قوي بقلبك اشهد بقلبك الايات وركز قوي بودانك القي سمعك وعش مع كل لفظ وكل اية وربنا هيوصلك يا جماعة على قد ما هنتعب مع القرآن على قد ما هنوصل. على قد ما هنوصل بازن الله ونفهم. انت لو عندك درس في كلية ما انتاش فاهمه هتعملي ايه
فاكرين مرة واتنين وتلاتة ما فيش بديل لازم اتعب. او من ذلك سورة ما انتيش حاسة قلبك بها. سوء اية ما انتاش حاسس بها لازم تتعب في تلاوتها بالليل عشان
ربنا يرزقك نورها بازن الله في حياتك. الطريق التالت بقى هو الاية رقم ستة وتلاتين هنبدأ بقى نشرح جديد من اول الطريق التالت وهو عبادة الله اه في المساجد من اسباب تحصيل النور رقم تلاتة عبادة الله في المساجد. قال تعالى في بيوت اذن الله ان ترفع
ويذكر فيها اسمه يسبح له فيها بالغدو والانصال. في بيوت قلنا ايه اللي في بيوت يوقد؟ الايقاض. التفاعل النوراني بيحصل جواك جوة ايه؟ بيت ربنا جوة بيت ربنا. فيه بيوت. طب ربنا ليه ما قالش في بيت او في مسجد؟ ليه بيوت جمع؟ عشان ما يبقاش فيه انتماء لمسجد على حساب مسجد
يعني في ناس يا جماعة بيبقى كل انتمائها لمسجد واحد. عايزة كل الدعاة ما يجوش غير في المسجد بتاعها. عايزة كل تحفيزات القرآن ما تبقاش غير في المسجد بتاع في بيوت. لازم الانسان يبقى
انتماء للدين. مش انتماءه لنفسه. مش انتماءه للمسجد اللي هو بناه او اللي هو ماسك رئيس مجلس ادارته. هو جهده اساسا في مسجده. ولكن انتماءه لكل قال تعالى واقيموا وجوهكم عند كل مسجد. لازم التجرد كل عمل بينصر دين الله انا جندي فيه. عشان كده
الدين ده نهر وكل عمل من الاعمال اللي في الواقع هو قناة بتصب في النهر. كل موقع نت اسلامي كل قناة اسلامية كل شيخ. كل دعوة من الدعوات الاسلامية في الواقع كل اي حاجة شغالة هي قناة بتصب في النهر. احنا انتماءنا للنهر يا جماعة ما فيش حد النهر. النهر هو الاسلام. فلازم
لازم يبقى عندنا تجرد فيه بيوت انتماءنا للدين كله في بيوت اذن الله ان ترفع ويذكر فيها اسمه. ربنا قال ترفع قبل ما قل يذكر فيها اسمه. لازم مش اي مكان ربنا بيأزن انه يزكر فيه اسمه. كذلك القلوب في قلوب اذن الله ان ترفع ويذكر فيها اسمه
لازم قلبك يرتفع فوق الدنيا وشهوات الدنيا واهواء الدنيا عشان يقر في قلبك ذكر الله سبحانه وتعالى. مش اي لسان ربنا بيأزن له انه يزكر اذن الله يا جماعة الزكر ده بازن من الله. اوعوا تفتكروا ان في عشر زي الحجة هنعرف نزكر ربنا من غير ازن. والدعوة بازن من الله. ربنا سبحانه وتعالى بيقول
وداعيا الى الله باذن ما حدش هيشتغل في الدعوة الا بازن. ما حدش هيذكر الله ويعبده الا بازن. ما حدش هيقوم الليل الا بازن. الله هو الذي يملك. يعني ايه ادي
الله ان ترفع ويذكر فيها اسمه. يعني ايه ترفع؟ رفعة المساجد انه لا يذكر فيها الدنيا. لو واحد وقف ينادي على مليون جنيه ضاعوا منه في ميكروفون المسجد ان احنا كلنا نقول له لا ردها الله عليك. ليه؟ المسجد اعلى من انه يطلب فيه الدنيا. ممنوع التجارة في المسجد. ممنوع الاعلان عن ضالة الدنيا في المسجد
يبقى ده رفعتها ان ارتفعت فوق الدنيا. عشان كده كلمة ترفع عكس كلمة دنيا. الدنيا دي فيها دناءة حقارة نزول. وكلمة ترفع فيها رفعة الرفعة ان احنا ايه؟ نرتفع فوق حب الدنيا. فلما رفعت اصطفاها الله ويذكر فيها اسمه. ربنا اذن انه
تزكر فيها اسمه. دي بيسموها علماء التربية القلبية التخلية قبل التحلية. ترفع يعني تخلى من الدنيا. يذكر فيها اسمه تحلى بذكر الله. التخلية قبل التحليل يسبح له فيها بالغدو والاصال. الغدو جمع الغداة. يعني جمع جلسة الضحى. والاوصال جمع الاصيل يعني جمع جلسة
الزكر اللي من العصر للمغرب. طب ليه جت جامعة؟ كان المعنى عايزين توصلوا للنور ده؟ عايزين توصلوا للمصباح ده؟ مش في يومين ولا في شهرين يا جماعة. يا جماعة الكلام
حد عايز عمر. الكلام ده عايز استمرار. الكلام ده مش عايز جلستين ضحى ولا قيام ليلتين ولا سماع شريطين. مصيبتنا كملتزمين ما فيش حد بيكمل في اللي فات في المنصورة يعني سألت الناس يا جماعة كم واحد منكم كانوا معنا في عشر ذي الحجة السنة اللي فاتت؟ قلبي رقص من
فرحة لما لقيت عدد بفضل الله مش قليل رافع ايده. قلت الله اكبر. اخيرا بقى لنا سنتين في الدرس ده بنأكد على الناس. يا اخوانا لازم الاستمرار يا اخوانا اللي مش هيستمر مش هيوصل لحاجة. يا اخوانا لازم مواصلة السير الى الله سبحانه وتعالى. يا جماعة لو مسكت في قيام الليل بلاش الاخ فرقع لوز ده. اللي هو
اه يشبط في قيام الليل اسبوع وبعد كده يسيبه ويمسك في جلسة الضحى بعد كده يسيبها ويمسك في سماع الدروس وبعد كده يزهق ويحفز قرآن لحد نص سورة البقرة وبعد كده يسيبها
يا اخواننا استمروا ركزوا عشان توصلوا. يسبح فعل مضارع يفيد الاستمرار. لابد من الاستمرار على العمل من اجل جني الثمرة والا فلا صبر. هتبقي عاملة في حياتك زي اللي معها شوية قمح قاعدة تبدر شوية هنا وشوية هنا وشوية وشوية هنا اما ييجي ينبت ما يلاقيكيش فيه يقوم يموت الزرقاء
انت تدوري شوية في ارض القيام. ييجي القيام يثمر في قلبك تزهقي وتسيبيه. فما تجنيش ثمرته. تقومي تنضري في سماع الدروس. تيجي الدروس تنبت في قلبك تقومي تسيبيها مش هتجني سمرة حاجة. يسبح له له ديت في المسجد الغفير مناخيره في الارض في السجود والوزير. مناخيره في الارض في السجود. الكل ساجد
في الله فيها تكرار كلمة فيها دي يدل على ايه؟ في بيوت يسبح له فيها التكرار يا جماعة عشان المعاني ترسخ في القلب. ان النور ده مش موجود غير في المساجد. ان العبادة في المساجد هي اللي بتجيب النور. عشان كده النبي عليه الصلاة والسلام يعني كان يكرر الكلام عشان الصحابة يقولوا عشان كده تلاقي كل سور القرآن بتتكلم عن الجنة
انت ليه الجنة؟ الجنة لحد ما تدخل القلوب. بتقعد توك شو بقى هم اللي خدوا الكلام ده. من بعد خمسة وعشرين يناير. تلاقيهم مسلا ايه الحقوا السلفيين بيقطعوا الودان التلاتين برنامج في كل قنوات التوك شو بيقطع الودان بيقطع الودان بيقطع الودان. لحد ما الناس البسطاء بيقطعوا الودان بيقطعوا الودان بيقطعوا الودان. تاني يوم الحوسة
مش عارف بيعملوا ايه! بيعملوا ايه! بيعملوا ايه! بيعملوا ايه! فهم وصلوا ان التكرار بيعلم. وبيرسخ فبدأوا يكرروا. المنهج ده عندنا ان احنا نكرر حقائق الايمان على الناس اه اخوة التبليغ بيسموها المزاكرات. ان نفضل ايه بيئة الايمان مهمة. كل يوم الصبح بيئة الايمان. بيئة الايمان. بيئة ما فيش وصول الى الله
غير بقية الايمان. ما فيش نجاح من غير بقية الايمان. ما فيش سبات من غير بيت الايمان. لحد ما تبقى عقيدة. عقيدة يا جماعة. انا عايز اعمل سلسلة كل يوم الفجر. خمس دقايق بعد صلاة الفجر اسمها خطوط
خطوط حمراء عن السوابت اللي مش هنوصل لربنا من غيرها. بيت الايمان الاخوة الاعمال الاجتماعية ما بين الملتزمين في كل قرية وفي كل مكان ما ترسخ يسبح له فيها بالغدو والاصال رجال لا تلهيهم تجارة ولا بيع. يبقى الاية ستة وتلاتين اتكلمت عن الطريق التالت في
وصول الى الله والوصول الى النور وهو العبادة في المساجد. الاية سبعة وتلاتين بتتكلم عن الطريق الرابع. وهو مطلق العبادة العبادة في المساجد وبره المساجد وفي كل مكان. وفي كل وقت وبجميع انواع العبادات. شوفوا ربنا بيقول ايه؟ رجال لا تلهيهم تجارة
ولا بيع عن ذكر الله واقام الصلاة وايتاء الزكاة يخافون يوما تتقلب فيه القلوب والابصار. رجال اول حاجة ربنا وصفها بهم انهم رجال في فرق بين الراجل والذكر الذكر ده يعني جنس انما الراجل الرجولة والبطولة في الدين. رجال لا تليم تجارة ولا
يبقى هنا الراجل هو الراجل في الصلاح. الراجل في العبادة. في سورة الاحزاب ربنا بيقول من المؤمنين رجال. يعني مش كل الرجالة. من المؤمنين رجال صدقوا ما عاهدوا الله عليه. اللي هم نصروا الدين مع النبي عليه الصلاة والسلام. يبقى هناك الرجولة هي القوة في الاصلاح
وفي سورة الاحزاب جت الرجولة مع القوة في الاصلاح والدعوة والجهاد. وفي سورة النور جت الرجولة مع القوة في العبادة والصلاح. هو ده الراجل الراجل في الصلاح وفي الاصلاح. هو ده الراجل يا جماعة. عشان كده في اه اه في سورة العصر لخصت الرجولة. والعصر ان الانسان لفي خسر. كله
الا الذين امنوا وعملوا الصالحات يبقى ابطال في الصلاح. وتواصوا بالحق وتواصوا بالصبر. يبقى ابطال في الاصلاح. معظم الامة دينها امنوا وعملوا الصالحات ان انا ابقى راجل صالح وباصلي وخلاص. سورة العصر قالت لا في اربع شروط لعدم الهلاك في الاخرة. اتنين منهم انك تبقي صالحة واتنين منهم
انك تبقي مصلحة. افهموا الدين يا جماعة. افهموا الدين يا اخواننا. افهموا سوابت هزا الدين. رجال لا تلهيهم تجارة ولا بيع. طب ما يا رب التجارة هي البيع البيع والتجارة. يعني التجارة لا قال لك لأ. قال لك التجارة دي كلمة عامة. البيع دي كلمة خاصة. التجارة دي معناها ان انا بادور على محل لقيت محل
ليه كده قعدت افرشه قعدت شهر على ما عملت ديكورات بعد كده اسافر اجيب بضاعة بعد كده اقعد بقى ايه اوزع البضاعة في المحل وافضل طول النهار الناس قال لي واجاوب على الناس. انما البيع لحزة السمرة. اللي كل التعب والمجهود بتاع التاجر في كل مراحل التجارة
لحزة لما الراجل بيقول له لو سمحت هات لي دستة من دي وخد الالف جنيه داهي. فدي لحزة الثمرة. فربنا قال لا تلهم تجارة ولا بيع ذكر الله خص اللحزة دي ليه؟ جاب التجارة عموما وخص لحزة البيع. لان تخيل انت واقف كده في المحل بتاعك. ولحزة ما الادان ادن جه واحد قال لك لو سمحت انا عايز
اشتري بخمس تلاف جنيه كزا وكزا وكزا من عندك. هتقول له لأ لما الادان بيدن كل حاجة في الحياة تقف ولا هتعمل ايه؟ اعرف تاجر في القاهرة اخبر اخوانا في بيقعد من المغرب للعشاء في المسجد يقرأ قرآن ويذكر الله. لو جا له صفقة بمليون جنيه ما يردش على التليفون اصلا. ليه؟ ده وقت ربنا خلاص
قصة رجال لا تلهيهم لا تلهيهم ديت. ما ينفعش يا جماعة حاجة تلهينا عن العبادة. ما ينفعش يا اخواننا حاجة تشغلنا عن العبادة. يعني ايه لا تلهين؟ لا تلهيهم دية
يعني مش هقول لك لا تولين تجارة ولا بيع ولو وقعوا في معصية ما يبطلوش عبادة. يعني احد الناس كان عايز يبقى حرامي زمان. فانضم لعصابة كبيرة فزعيم العصابة بقى راجل مغوار بقى في السرقة. فسرقوا سريقة كبيرة وقعدوا بقى يقسموا. وهم بيقسموا وجابوا اكل وايه فبياكل مع زعيم العصابة بقى مبسوط
لان العصابة. فزعيم العصابة ما كلش. قال لهم كلوا انتم. فقالوا لماذا لا تأكل؟ قال له لاني صائم. فالراجل صعق. صائم! ده انت ده انت حرامي ونصاب. وجاي بتقول فيه صايم قال له يا هذا جعلت بيني وبين الله باب لعلي ارجع منه الى الله يوما. قال له انا سبت بيني وبين ربنا عبادة مهما
معاصيته مش قاطعها. يمكن دي تبقى الباب اللي ربنا يرجعني له يوم. الحرامي الصغير تاب وهو بيطوف بعد سنتين في الحج لقى زعيم العصابة بيطوف بيبكي وبيتضرع وعلامات الدين على وجهه وعلى لقى شكله حاجة تانية. فبيقول له كيف تبت الى الله؟ فالناس بتسألوه قال لهم البان
الذي جعلته الذي جعلته مفتوحا بيني وبين ربي. العبادة يا جماعة ما ينفعش نسيب العبادة. رجال لا تلهيهم تجارة ولا بيع عن ذكر الله ذكر الله ده وهو بيبيع وبيشتري قاعد بيذكر. واقام الصلاة في لحظة بيقطع كل حاجة ويروح يصلي في الجامع. وايتاء الزكاة
اخر السنة مهما حصل بيطلع الزكاة لله. يبقى ده الباب التاني آآ الباب الرابع من ابواب الوصول الى هذا النور وهو ايه؟ العبادة زكر الله ده مطلق ده مش مرتبط بالمسجد. ده ليل نهار وانت راسك على المخدة وانت وانت متطهر وانت جنب وانت في مشوار وانت في المسجد في كل حاجة. واقف
اقامة الصلاة تقطع الدنيا كلها عشان الصلاة وايتاء الزكاة تنزل للفقراء في اماكنهم تديهم توصل لهم المعونات المادية ايتاء يعني تؤتيها الفقراء انك تروح لحدهم في مكانهم تؤتيهم. فتخيلوا كده يا اخواني في الله اتكلمنا في هزه الحلقة عن اربع ابواب اه اه للوصول الى هزا
رقم واحد المجاهدة في الافتقار والتوسل والدعاء. رقم اتنين المجاهدة مع القرآن والتدبر القرآن وقيام الليل في القرآن لحد ما قلوبنا تلين مع القرآن وتتشرب نوره رقم تلاتة العبادة في المساجد. العبادة في المساجد العبادة في المساجد
اربعة مطلق العبادة والاجتهاد في العبادة وفي اوراد العبادة. طيب يعني تخيلوا كده بقى التوصيات بتاعتنا النهاردة ايه؟ ايه الابواب؟ نبدأ نطبق بقى. نبدأ قلنا المجاهدة في الافتقار. يبقى الدعاء. يبقى هنتكلم الوقتي عن الدعاء. الحديث المروي عن النبي عليه الصلاة والسلام. وان كان في سنده بعض المقال من فتح له
باب الدعاء فقد فتحت له ابواب الرحمة. الحديس ده بيحسسني بالامل في الحياة يا جماعة. بان فتح له باب الدعاء. كأن الدعاء ده فتح. كلمة احد السلف شرخت قلبي لما بيقول اني لا اخاف ان احرم الاجابة ولكني اخاف ان احرم الدعاء بحسها في حياتي. احيانا الاقي ربنا
انت فاتح قلبي للدعاء اقعد ادعي ربنا طول اليوم. احيان تانية الاقي نفسي بالشهر والشهرين مشغول عن الدعاء. حتى لو بالدعوة. مشغول عن الدعاء. اقول ياه محروم من الدعاء. محروم ده حرمان يا جماعة. الحرمان من الدعاء ده نوع من انواع الحرمان. نوع من انواع الخذلان. هو احد السلف بيقول آآ انا مش
مش حامل هم الاجابة. انا خايف ان انا احرم من الدعاء ليه؟ لانك لو دعيت ربنا يستجيب. عمري ما رفعت له ايدي يا جماعة وما استجابش. يا اخوانا والله العظيم احنا اللي بنغفل
احنا اللي بننسى ربنا عمل لنا ايه لما قلنا يا رب؟ احنا اللي بننسى احيانا الواحد يجيب ورقة وقلم واكتب كده الادعية اللي ربنا استجابها لي. ابقى ابص في الورقة اضرب كف
يا ربي انا خدت كل ده بركعتين انا خدت كل ده بدعوتين انا خدت كل ده ان انا انزل اول ما ازان الضهر يدن وادعي ربنا بين ادان واقامة الضهر زي اي ادان واقامة لان باب السماء بيتفتح بين الاذان والاقامة. انا يعني والدعاء لا يرد من الاذان والاقامة باب السماء بيتفتح بين اذان واقامة
يعني يا اخوانا الدعاء يا جماعة عايزين نجتهد النهاردة نموت نفسنا في الدعاء. الليلة واليوم نموت نفسنا في الدعاء. ندرك ما بين والاقامة في كل صلوات لان الدعاء بين الاذان والاقامة لا يرد. ونركز في دعوتين. كل واحد مننا يختار دعوتين قلقان. ويركز فيهم الحاجة التانية
في بيوت اذن الله ان ترفع الاعتكاف في المساجد. وآآ يوم عرفة جاي اهو الاعتكاف. اعتكف يا جماعة من الاعمال الصالحة في عشر ذي الحجة الاعتكاف. ما فيش ما حدش يقول لك لم يفعله الرسول. الرسول قال ما من ايام العمل الصالح احب الى الله فيها من هذه الايام. العمل الصالح ده البرنامج اللي الرسول عليه الصلاة والسلام قاله يبقى الاعتكاف
اه اه عايزين نعتكف ولو حتى جزئية ولو حتى بالنهار. ولو حتى ليلة ولو حتى من العصر للمغرب. نعكف على عبادة الله. قال رسول الله صلى الله عليه وسلم ما توطن رجل رجل بالرجالة هم اللي بيتوطنوا المساجد وما توطن يعني المساجد دي وطننا. الدنيا كلها دار غربة. وطنا في جوار اه في
انا في الله في المساجد ما توطن رجل المساجد للصلاة وللذكر الا تبشبش الله اليه كما يتبشبش اهل الغائب بغائبه اذا قدم عليهم ربنا بيفرح باللي بيعبدوا ربنا في المساجد. مين اللي هينفزوا التوصيات ديت؟ يا اخي خد مراتك. هي بتعتكف في مسجد النساء. وانت تعتكف في مسجد الرجال
شدوا حيلكم ربنا يعينكم. وربنا يبارك فيكم. قلوب من نور. ربنا ينور لنا قلوبنا يا رب. يا رب ما نخرجش من الايام دي الا وقلوبنا منورة بنور الله. يا رب
ما اتخرجناش من الايام دي الا وانت منورها لنا يا رب. ومنور لنا قلوبنا يا رب. سبحانك اللهم وبحمدك. اشهد ان لا اله الا انت. استغفرك واتوب اليك